title: Kommissionens gennemførelsesafgørelse af 1 juli 2011 om finansiering i 2011 af aktiviteter på veterinærområdet vedrørende Den Europæiske Unions informationspolitik, støtte til internationale organisationer, anmeldelse af sygdomme og datamatisering af veterinærprocedurer

text:
               2.7.2011

               DA

               Den Europæiske Unions Tidende

               C 193/3

         KOMMISSIONENS GENNEMFØRELSESAFGØRELSE
   af 1 juli 2011
   om finansiering i 2011 af aktiviteter på veterinærområdet vedrørende Den Europæiske Unions informationspolitik, støtte til internationale organisationer, anmeldelse af sygdomme og datamatisering af veterinærprocedurer
   2011/C 193/03
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 20, artikel 23, artikel 35, stk. 2, artikel 36, stk. 2, og artikel 41, og
   ud fra følgende betragtninger:

               (1)

               I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Den Europæiske Unions budget foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.

               (2)

               I henhold til finansforordningens artikel 110 skal der vedtages et årligt arbejdsprogram for tilskud.

               (3)

               Det er nødvendigt at fastlægge et arbejdsprogram for Den Europæiske Unions aktiviteter på veterinærområdet vedrørende informationspolitik, støtte til internationale organisationer, anmeldelse af sygdomme og datamatisering af veterinærprocedurer.

               (4)

               Da arbejdsprogrammet i bilagene danner en tilstrækkeligt detaljeret ramme, jf. artikel 90, stk. 2 og 3, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2) (i det følgende benævnt »gennemførelsesbestemmelserne«), udgør nærværende afgørelse en finansieringsafgørelse for de i arbejdsprogrammet omhandlede tilskud og indkøbsaftaler.

               (5)

               Det fastsættes i artikel 19 i beslutning 2009/470/EF, at Unionen bidrager finansielt til at etablere en informationspolitik vedrørende dyresundhed, dyrevelfærd og fødevaresikkerheden ved animalske produkter, herunder gennemførelse af de undersøgelser, der er nødvendige for at udarbejde og udvikle retsforskrifter vedrørende dyrevelfærd.

               (6)

               Det fastsættes i artikel 19, litra a), nr. i), i beslutning 2009/470/EF, at Unionen yder tilskud til indsamling og lagring af alle oplysninger om EU-retsforskrifter vedrørende dyresundhed, dyrevelfærd og fødevaresikkerheden ved animalske produkter.

               (7)

               Der er i de foregående år gennemført informationsaktiviteter for at gøre opmærksom på dyresundhedsspørgsmålene og principperne i dyresundhedsstrategien over for de berørte parter og organisationer og samfundet som helhed. Disse informationsaktiviteter bør derfor videreføres i 2011.

               (8)

               Med henblik på at fastlægge den informationsstrategi, der skal gennemføres fra 2012 og fremefter, bør der foretages en omfattende evaluering af Kommissionens arbejde for at fremme dyresundhedsspørgsmål og af dyresundhedsstrategien i perioden 2008-2010.

               (9)

               I henhold til artikel 22 i beslutning 2009/470/EF kan Unionen iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at udarbejde Unionens veterinærbestemmelser og for at udvikle undervisning og uddannelse på veterinærområdet.

               (10)

               I henhold til artikel 168, stk. 1, litra c), i gennemførelsesbestemmelserne kan der ydes tilskud eller bidrag uden indkaldelse af forslag til organer, der indtager en faktisk monopolstilling. Som standardiseringsorgan i henhold til WTO's SPS-aftale og som den mellemstatslige organisation, der er ansvarlig for at forbedre dyresundhed og — velfærd på verdensplan gennem implementering af sine standarder, har Verdensorganisationen for Dyresundhed (OIE) en faktisk monopolstilling i denne sektor, og derfor er det ikke nødvendigt at iværksætte en indkaldelse af forslag, for at EU kan bidrage til tilrettelæggelsen af verdenskonferencer og regionale seminarer om dyresundhed og — velfærd.

               (11)

               Det fastsættes i artikel 35, stk. 1, i beslutning 2009/470/EF, at der kan ydes EU-tilskud til indførelse af systemer for identifikation af dyr og for underretning om sygdomme.

               (12)

               Der bør derfor ydes EU-tilskud til forvaltning og forbedring af systemet for anmeldelse af dyresygdomme (ADNS), der er baseret på Κommissionens beslutning 2005/176/EF af 1. marts 2005 om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF (3).

               (13)

               Det fastsættes i artikel 36 i beslutning 2009/470/EF, at der kan ydes EU-tilskud til visse edb-systemer, der anvendes ved handel inden for Unionen og ved import.

               (14)

               Det er nødvendigt fortsat at yde tilskud til hosting, forvaltning og vedligeholdelse af det integrerede edb-veterinærsystem Traces (Trade Control and Expert System), der blev indført ved Kommissionens beslutning 2003/24/EF af 30. december 2002 om udvikling af et integreret veterinærinformationssystem (4).

               (15)

               I henhold til artikel 41 i beslutning 2009/470/EF skal Kommissionen forelægge Europa-Parlamentet og Rådet en rapport om dyresundhedssituationen og omkostningseffektiviteten i forbindelse med gennemførelsen af programmerne for udryddelse, bekæmpelse og overvågning af dyresygdomme.

               (16)

               Nærværende finansieringsafgørelse kan også dække betaling af skyldig rente som følge af for sen betaling, jf. artikel 83 i finansforordningen og artikel 106, stk. 5, i gennemførelsesbestemmelserne.

               (17)

               Med henblik på anvendelsen af denne afgørelse bør »væsentlig ændring« defineres i overensstemmelse med artikel 90, stk. 4, i gennemførelsesbestemmelserne.

               (18)

               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE AFGØRELSE:
   Artikel 1
   Det årlige arbejdsprogram for gennemførelse af artikel 20, artikel 23, artikel 35, stk. 2, artikel 36, stk. 2, og artikel 41 i Rådets beslutning 2009/4700/EF som fastlagt i bilag I og II, vedtages.
   Arbejdsprogrammet er en finansieringsafgørelse som omhandlet i artikel 75 i finansforordningen.
   Artikel 2
   Det tilskud, der ved denne afgørelse tillades ydet til gennemførelse af programmet, må højst udgøre 5 370 000 EUR, der finansieres over følgende budgetpost i Den Europæiske Unions almindelige budget for 2011:

               —

               budgetpost 17040201: 5 370 000 EUR.

         Denne bevilling kan også dække skyldig rente som følge af for sen betaling.
   Artikel 3
   Budgetgennemførelsen vedrørende de opgaver, der er omhandlet under foranstaltning 1.2.1. i bilaget, kan overlades til følgende internationale organisation, der anvender standarder, som frembyder garantier svarende til internationalt anerkendte standarder for regnskabsførelse, revision, intern kontrol og procedurer for indgåelse af indkøbsaftaler: Verdensorganisationen for Dyresundhed (OIE).
   Artikel 4
   1.   Den anvisningsberettigede kan foretage ændringer i forhold til denne afgørelse, som ikke betragtes som væsentlige, jf. artikel 90, stk. 4, i forordning (EF, Euratom) nr. 2342/2002, i overensstemmelse med principperne om forsvarlig økonomisk forvaltning og om proportionalitet.
   2.   Kumulerede ændringer af de beløb, der er tildelt foranstaltningerne omfattet af arbejdsprogrammet, og som ikke overstiger 10 % af det i artikel 2 i denne afgørelse anførte maksimale tilskud, betragtes ikke som væsentlige, jf. artikel 90, stk. 4, i forordning (EF, Euratom) nr. 2342/2002, forudsat at de ikke i betydelig grad påvirker arbejdsprogrammets karakter og målsætninger.
   Artikel 5
   Der kan ydes tilskud uden indkaldelse af forslag til Verdensorganisationen for Dyresundhed (OIE) og til tilrettelæggelse af den første internationale konference om dyresundhedsovervågning i overensstemmelse med de betingelser, der er nærmere beskrevet i omstående arbejdsprogram.

      Udfærdiget i Bruxelles, den 1. juli 2011.

            På Kommissionens vegne

         John DALLI

            Medlem af Kommissionen

      (1)  EUT L 155 af 18.6.2009, s. 30.

      (2)  EFT L 357 af 31.12.2002, s. 1.

      (3)  EUT L 59 af 5.3.2005, s. 40.

      (4)  EFT L 8 af 14.1.2003, s. 44.

      BILAG I

         Rådets beslutning 2009/470/EF af 25. maj 2009 om visse udgifter på veterinærområdet, særlig artikel 20, artikel 23, artikel 35, stk. 2, artikel 36, stk. 2, og artikel 41 — Arbejdsprogrammet for 2011
         1.1.   Indledning

         Dette program omfatter 8 gennemførelsesforanstaltninger for året 2011. På baggrund af målsætningerne i Rådets beslutning 2009/470/EF af 25. maj 2009 om visse udgifter på veterinærområdet er budgetfordelingen og hovedindsatsen som følger:

                     —

                     Tilskud (gennemført ved fælles forvaltning) (1.2.1):

                                 —

                                 EU-tilskud på højst 660 000 EUR til afholdelse af verdenskonferencer om vanddyrs sundhed, om bekæmpelse af rabies og om mund- og klovesyge samt regionale seminarer om sundhedsinformationssystemer, om dyrevelfærd og om sikkerheden ved animalske fødevarer i produktionsfasen.

                     —

                     Indkøb (gennemført ved direkte central forvaltning) (1.3):

                                 —

                                 Anvendelse af rammeaftaler på højst 1 500 000 EUR til offentliggørelse og formidling af information med henblik på fremme af dyresundhedsspørgsmål og principperne i dyresundhedsstrategien (1.3.1).

                                 —

                                 Anvendelse af rammeaftaler på højst 575 000 EUR vedrørende undersøgelser, publikationer og informationsformidling til støtte for dyrevelfærdsstrategien (1.3.2).

                                 —

                                 Anvendelse af offentlige udbud til højst 210 000 EUR vedrørende undersøgelser, publikationer og informationsformidling til støtte for dyrevelfærdsstrategien (1.3.3).

                                 —

                                 Anvendelse af rammeaftaler på højst 350 000 EUR vedrørende ajourføring og nødvendige tekniske forbedringer af systemet for anmeldelse af dyresygdomme (ADNS) (1.3.4).

                                 —

                                 Anvendelse af rammeaftaler på højst 1 975 000 EUR til hosting, vedligeholdelse og udvikling af det integrerede edb-veterinærsystem Traces (Trade Control and Expert System) (1.3.5).

                                 —

                                 Anvendelse af en rammeaftale på i alt højst 100 000 EUR vedrørende undersøgelser med henblik på udarbejdelse af en rapport om dyresundhedssituationen og omkostningseffektiviteten i forbindelse med gennemførelsen af programmerne for udryddelse, bekæmpelse og overvågning af dyresygdomme (1.3.6).

               1.2.   Tilskud

         1.2.1.   Verdenskonferencer om vanddyrs sundhed, om bekæmpelse af rabies og om mund- og klovesyge samt regionale seminarer om sundhedsinformationssystemmer, om dyrevelfærd og om sikkerheden ved animalske fødevarer i produktionsfasen

         Tilskud ydes på grundlag af en skriftlig aftale.
         RETSGRUNDLAG
         Artikel 23 i Rådets beslutning 2009/470/EF
         BUDGETPOST
         17 04 02 01
         GENNEMFØRELSESINSTANS
         Verdensorganisationen for Dyresundhed (OIE) er en mellemstatslig organisation, der er ansvarlig for at forbedre dyresundheden på verdensplan. For at forbedre dyrs sundhedsstatus på verdensplan og dermed mindske dyresygdomsrisikoen i EU er det vigtigt, at EU's tilgang til dyresundhed og -velfærd er den samme som alle OIE's medlemslandes, og at EU aktivt støtter de konferencer og kursusseminarer, der afholdes af OIE, således at Unionens dyresundheds- og dyrevelfærdspolitik kan fremmes ved disse lejligheder.
         I henhold til artikel 168, stk. 1, litra c), i gennemførelsesbestemmelserne kan der ydes tilskud eller bidrag uden indkaldelse af forslag til organer, der indtager en faktisk monopolstilling. Som standardiseringsorgan i henhold til WTO's SPS-aftale og som den mellemstatslige organisation, der er ansvarlig for at forbedre dyresundhed og -velfærd på verdensplan gennem implementering af sine standarder, har OIE en faktisk monopolstilling i denne sektor, og derfor er det ikke nødvendigt at iværksætte en indkaldelse af forslag, for at EU kan bidrage til tilrettelæggelsen af verdenskonferencer og regionale seminarer om dyresundhed og -velfærd.
         Kommissionen og OIE underskrev den 7. juni 2010 en langfristet rammeaftale om de administrative og finansielle vilkår for deres samarbejde (vedlagt), ifølge hvilken »Den Europæiske Unions aftale om ydelse af bidrag til en international organisation« (i det følgende benævnt »standardbidragsaftalen«) finder anvendelse på verdensomspændende, regionale eller nationale programmer og foranstaltninger, der administreres af OIE og finansieres eller samfinansieres af Den Europæiske Union.
         Rammeaftalen blev undertegnet af GD AIDCO på Kommissionens vegne. Der er tidligere foretaget en grundig og fuldstændig vurdering af OIE ved hjælp af en »vurdering baseret på fire søjler«, der viste, at OIE i forbindelse med regnskabsførelse, revision, kontrol og indgåelse af indkøbsaftaler anvender standarder, der frembyder garantier svarende til internationalt anerkendte standarder.
         DE MÅL, SOM SKAL OPFYLDES, OG DE FORVENTEDE RESULTATER
         At udveksle oplysninger om EU's tilgang til dyresundhed og –velfærd med alle OIE-medlemmer gennem fremme af Unionens dyresundheds- og dyrevelfærdspolitik på konferencer og kursusseminarer, der afholdes af OIE. I sidste ende at forbedre dyrs sundhedsstatus på verdensplan og dermed mindske dyresygdomsrisikoen i EU.
         BESKRIVELSE AF OG FORMÅL MED GENNEMFØRELSESFORANSTALTNINGEN
         En oversigt over de forskellige foranstaltninger, der skal finansieres over denne post, findes i bilag II.
         GENNEMFØRELSE
         Fælles forvaltning
         YDELSE AF TILSKUD UDEN INDKALDELSE AF FORSLAG: ARTIKEL 168, STK. 1, LITRA C).
         VEJLEDENDE TILSKUDSBELØB
         660 000 EUR
         MAKSIMAL SAMFINANSIERINGSSATS
         Ikke relevant.
         1.3.   Indgåelse af indkøbsaftaler

         Det samlede budget til indkøbsaftaler i 2011 beløber sig til 4 710 000 EUR.
         1.3.1.   Publikationer og informationsformidling med henblik på at gøre opmærksom på dyresundhedsspørgsmål og principperne i dyresundhedsstrategien

         RETSGRUNDLAG
         Artikel 20 i beslutning 2009/470/EF
         BUDGETPOST
         17 04 02 01
         VEJLEDENDE ANTAL OG ARTEN AF PLANLAGTE AFTALER
         Indgåelse af mindst fire specifikke tjenesteydelsesaftaler (anvendelse af gældende rammeaftaler).
         INDHOLDET AF DE PLANLAGTE AFTALER (HVIS MULIGT)

                     —

                     Udarbejdelse af informationskampagnen vedrørende EU's veterinæruge 2011 med det formål at gøre opmærksom på Unionens dyresundhedspolitik, herunder arrangementer, logistik og pr-materiale.

                     —

                     Evaluering af virkningerne af informationskampagnen i perioden 2008-2010 (herunder, men ikke udelukkende, konferencen i veterinærugen, arrangementet »One Health Roadshow« og aktiviteterne i forbindelse med verdensveterinæråret 2011).

                     —

                     Oversættelse til yderligere sprog og ajourføring af onlinehåndbogen om forebyggelse af rabies.

                     —

                     Forberedende arbejde til EU's veterinæruge 2012.

               GENNEMFØRELSE
         Direkte centraliseret
         DEN VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
         Første halvår 2011
         VEJLEDENDE BELØB TIL UDBUDDET
         1 500 000 EUR
         SPECIFIK AFTALE [HVIS RELEVANT]
         Indgåelse af mindst fire specifikke tjenesteydelsesaftaler under rammeaftalereference SANCO/2009/A1/005
         1.3.2.   Undersøgelse til støtte for den vedvarende politiske indsats til fordel for dyrevelfærd og vedligeholdelse af eksisterende informationsredskaber (rammeaftaler)

         RETSGRUNDLAG
         Artikel 20 og 23 i beslutning 2009/470/EF
         BUDGETPOST
         17 04 02 01
         VEJLEDENDE ANTAL OG ARTEN AF PLANLAGTE AFTALER
         Højst seks tjenesteydelsesaftaler (anvendelse af en rammeaftale).
         INDHOLDET AF DE PLANLAGTE AFTALER (HVIS MULIGT)

                     a)

                     En undersøgelse af opdrættede fisks velfærd

                     b)

                     Tilrettelæggelse og medtilrettelæggelse af højst fire arrangementer til fremme af EU's dyrevelfærdsstandarder med henblik på bedre implementering i EU

                     c)

                     Vedligeholdelse af det eksisterende særlige dyrevelfærdswebsted om landbrug ("Farmland") og webstedet med en pædagogisk tilgang til dyrevelfærd

                     d)

                     Udarbejdelse af publikationer om dyrevelfærd.

               GENNEMFØRELSE
         Direkte centraliseret
         DEN VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
         Juli 2011
         VEJLEDENDE BELØB TIL UDBUDDET
         575 000 EUR
         SPECIFIKKE AFTALER
         Indgåelse af højst fem specifikke tjenesteydelsesaftaler under rammeaftalereference SANCO/2009/A1/005, parti 1 og 2, og indgåelse af en specifik tjenesteydelsesaftale under rammeaftalereference SANCO/2008/01/055, parti 3.
         1.3.3.   Undersøgelse og arrangement til støtte for den vedvarende politiske indsats til fordel for dyrevelfærd (offentlige udbud)

         RETSGRUNDLAG
         Artikel 20 og 23 i beslutning 2009/470/EF
         BUDGETPOST
         17 04 02 01
         VEJLEDENDE ANTAL OG ARTEN AF PLANLAGTE AFTALER
         Højst to tjenesteydelsesaftaler (offentlige udbud).
         INDHOLDET AF DE PLANLAGTE AFTALER (HVIS MULIGT)

                     a)

                     En undersøgelse til støtte for den rapport om systemer, der fastholder kreaturer ved at dreje dem om på ryggen eller anbringe dem i enhver anden unaturlig stilling, der skal udarbejdes i henhold til artikel 27, stk. 2, i forordning (EF) nr. 1009/2009 om beskyttelse af dyr på aflivningstidspunktet.

                     b)

                     Medtilrettelæggelse af et arrangement til fremme af den samme forståelse af dyrevelfærd uden for EU.

               GENNEMFØRELSE
         Direkte centraliseret
         DEN VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
         Juli 2011
         VEJLEDENDE BELØB TIL UDBUDDET
         210 000 EUR
         SPECIFIKKE AFTALER
         Indgåelse af højst tre aftaler efter offentlige udbud.
         1.3.4.   Systemet for anmeldelse af dyresygdomme (ADNS)

         RETSGRUNDLAG
         Artikel 35, stk. 2, i Rådets beslutning 2009/470/EF
         BUDGETPOST
         17 04 02 01
         VEJLEDENDE ANTAL OG ARTEN AF PLANLAGTE AFTALER
         Højst tre tjenesteydelsesaftaler (anvendelse af gældende rammeaftaler)
         INDHOLDET AF DE PLANLAGTE AFTALER (HVIS MULIGT)
         Denne indkøbsaftale vedrører:

                     a)

                     Vedvarende arbejde på ADNS-systemet

                     b)

                     Kortlægning: bedre udnyttelse af kortlægningsredskaber

                     c)

                     Licenser og støtte.

               GENNEMFØRELSE
         Direkte centraliseret
         DEN VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
         Allerede gennemført af DIGIT
         VEJLEDENDE BELØB TIL UDBUDDET
         350 000 EUR
         SPECIFIK AFTALE
         Indgåelse af højst tre specifikke tjenesteydelsesaftaler (i 2011) under rammeaftalereference DI 5710-5750
         1.3.5.   Hosting, forvaltning, vedligeholdelse og videreudvikling af det integrerede edb-veterinærsystem Traces (Trade Control and Expert System)

         RETSGRUNDLAG
         Artikel 36, stk. 2, i Rådets beslutning 2009/470/EF
         BUDGETPOST
         17 04 02 01
         VEJLEDENDE ANTAL OG ARTEN AF PLANLAGTE AFTALER
         En række tjenesteydelsesaftaler (anvendelse af gældende rammeaftaler)
         INDHOLDET AF DE PLANLAGTE AFTALER (HVIS MULIGT)

                     a)

                     1 925 000 EUR til hosting, forvaltning og vedligeholdelse af det integrerede edb-veterinærsystem Traces (Trade Control and Expert System), logistisk støtte til Traces-brugerne, bidrag til de centrale tjenester, information, websted, sikkerhed og indkøb (vedligeholdelse og støtte) af softwarelicenser.

                     b)

                     50 000 EUR til udvikling og implementering af en edb-platform til udveksling af information mellem nationale kvægdatabaser, kombineret med certificering via Traces.

               GENNEMFØRELSE
         Direkte centraliseret
         DEN VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
         Underskrevne rammeaftaler for alt undtagen den administrative aftale med DIGIT om hosting.
         VEJLEDENDE BELØB TIL UDBUDDET
         1 975 000 EUR (en del af 140 mio. EUR til ESP DESIS I & II (it-udviklingstjenester i DIGIT))
         SPECIFIK AFTALE
         Indgåelse af en række specifikke tjenesteydelsesaftaler (i første halvår 2011) under rammeaftalereference DIGIT.
         1.3.6.   Undersøgelser med henblik på udarbejdelse af en rapport om dyresundhedssituationen og omkostningseffektiviteten i forbindelse med gennemførelsen af programmerne for udryddelse, bekæmpelse og overvågning af dyresygdomme

         RETSGRUNDLAG
         Artikel 41 i Rådets beslutning 2009/470/EF
         BUDGETPOST
         17 04 02 01
         VEJLEDENDE ANTAL OG ARTEN AF PLANLAGTE AFTALER
         To tjenesteydelsesaftaler (anvendelse af eksisterende rammeaftale), EUT L 313 af 28.11.2009, s. 129.
         INDHOLDET AF DE PLANLAGTE AFTALER (HVIS MULIGT)
         Forberedelse af undersøgelser, der skal bruges under udarbejdelsen af den rapport, der er omhandlet i artikel 41 i beslutning 2009/470/EF.
         GENNEMFØRELSE
         Direkte centraliseret
         DEN VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF AFTALER
         Andet halvår 2011.
         VEJLEDENDE BELØB TIL UDBUDDET
         100 000 EUR
         SPECIFIK AFTALE
         Indgåelse af to specifikke tjenesteydelsesaftaler (i første halvår 2011) under rammeaftalereference SANCO/2008/01/055

      BILAG II

         Oversigt over de aktiviteter, som OIE afholder i 2011, jf. bilag I, punkt 1.2.1.

                  Aktivitet

                  Sted

                  Datoer (2011)

                  1.

                  Verdenskonferencer

                  1.1.

                  Programmer for vanddyrs sundhed og fordelen heraf for fødevaresikkerheden på verdensplan

                  Panama City
                  (Panama)

                  27.-29. juni 2011

                  1.2.

                  Bekæmpelse af rabies

                  Seoul
                  (Republikken Korea)

                  7.-9. september 2011

                  1.3.

                  Anden internationale konference om mund- og klovesyge Vejen til verdensomspændende bekæmpelse (»The way towards Global Control«)

                  Thailand

                  Første halvår 2012

                  2.

                  Seminarer og workshopper

                  2.1.

                  Regionalt seminar i (OIE-regionen) Europa for OIE's nationale fokuspunkter for sundhedsinformationssystemer (WAHIS/WAHID)

                  Vladimir
                  (Rusland)

                  15.-17. juni 2011

                  2.2.

                  Regionalt seminar i (OIE-regionen) Europa for OIE's nationale fokuspunkter for dyrevelfærd, sammenkædet med dyrevelfærdsstrategien for Europa

                  Kiev
                  (Ukraine)

                  Datoen skal bekræftes

                  2.3.

                  Regionalt seminar i (OIE-regionen) Europa for OIE's nationale fokuspunkter for sikkerheden ved animalske fødevarer i produktionsfasen

                  Italien

                  7.-11. november 2011


title: 2010/797/EU: Afgørelse nr. 1/2010 truffet af Den Blandede Veterinærkomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 1. december 2010 om ændring af appendiks 1, 2, 5, 6, 10 og 11 i bilag 11 til aftalen

text:
               22.12.2010

               DA

               Den Europæiske Unions Tidende

               L 338/50

         AFGØRELSE Nr. 1/2010 TRUFFET AF DEN BLANDEDE VETERINÆRKOMITÉ, DER ER NEDSAT VED AFTALEN MELLEM DET EUROPÆISKE FÆLLESSKAB OG DET SCHWEIZISKE FORBUND OM HANDEL MED LANDBRUGSPRODUKTER
   af 1. december 2010
   om ændring af appendiks 1, 2, 5, 6, 10 og 11 i bilag 11 til aftalen
   (2010/797/EU)
   DEN BLANDEDE VETERINÆRKOMITÉ HAR —
   under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt »landbrugsaftalen«), særlig artikel 19, stk. 3, i bilag 11, og
   ud fra følgende betragtninger:

               (1)

               Landbrugsaftalen trådte i kraft den 1. juni 2002.

               (2)

               I henhold til artikel 19, stk. 1, i bilag 11 til landbrugsaftalen er Den Blandede Veterinærkomité ansvarlig for behandlingen af alle spørgsmål vedrørende nævnte bilag og dets gennemførelse samt for at varetage de opgaver, der er fastsat i det. I henhold til artikel 19, stk. 3, kan Den Blandede Veterinærkomité beslutte at ændre appendikserne i bilag 11, navnlig for at tilpasse eller ajourføre dem.

               (3)

               Appendikserne i bilag 11 til landbrugsaftalen blev ændret første gang ved afgørelse nr. 2/2003 truffet af Den Blandede Veterinærkomité, der er nedsat ved aftalen mellem Det Europæiske Fællesskab og Det Schweiziske Forbund af 25. november 2003 om handel med landbrugsprodukter, om ændring af appendiks 1, 2, 3, 4, 5, 6 og 11 i bilag 11 til aftalen (1).

               (4)

               Appendikserne i bilag 11 til landbrugsaftalen blev senest ændret ved afgørelse nr. 1/2008 truffet af Den Blandede Veterinærkomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter, af den 23. december 2008 om ændring af appendiks 1, 2, 3, 4, 5, 6 og 10 i bilag 11 til aftalen (2).

               (5)

               Det Schweiziske Forbund har anmodet om en forlængelse af den fritagelse, der tidligere blev indrømmet, fra trikinundersøgelsen af slagtekroppe og kød af tamsvin, der er blevet holdt med henblik på opfedning og slagtning på små slagterier. Da handel med Den Europæiske Unions medlemsstater med ovennævnte slagtekroppe og kød af tamsvin, kødprodukter og forarbejdede kødprodukter heraf ikke må finde sted, jf. artikel 9a) i det schweiziske indenrigsministeriums bekendtgørelse om animalske fødevarer (RS 817.022.108), kan denne anmodning efterkommes. Den pågældende fritagelse bør derfor kunne finde anvendelse indtil den 31. december 2014.

               (6)

               Siden den seneste ændring af appendikserne i bilag 11 til landbrugsaftalen er bestemmelserne i appendiks 1, 2, 5, 6, og 10 i bilag 11 til den nævnte aftale ligeledes blevet ændret. Kontaktorganerne i appendiks 11 i bilag 11 til landbrugsaftalen bør derfor ajourføres.

               (7)

               Bestemmelserne i appendiks 1, 2, 5, 6, 10 og 11 i bilag 11 til landbrugsaftalen ajourføres derfor —

         VEDTAGET DENNE AFGØRELSE:
   Artikel 1
   Appendiks 1, 2, 5, 6, 10 og 11 i bilag 11 til landbrugsaftalen ændres i overensstemmelse med bilag I-VI til denne afgørelse.
   Artikel 2
   Denne afgørelse, der er udfærdiget i to eksemplarer, undertegnes af de to formænd eller andre personer, der er bemyndiget til at handle på parternes vegne.
   Artikel 3
   Denne afgørelse træder i kraft på den dato, hvor den er undertegnet af begge parter.
   Artikel 4
   Denne afgørelse offentliggøres i Den Europæiske Unions Tidende.

      Undertegnet i Bern, den 1. december 2010.

            På Det Schweiziske Forbunds vegne

         Hans WYSS

            Delegationsleder

      Undertegnet i Bruxelles, den 1. december 2010.

            På Den Europæiske Unions vegne

         Paul VAN GELDORP

            Delegationsleder

      (1)  EUT L 23 af 28.1.2004, s. 27.

      (2)  EUT L 6 af 10.1.2009, s. 89.

      BILAG I

                  1.

                  Kapitel V »Aviær influenza« i appendiks 1 i bilag 11 til landbrugsaftalen affattes således:
                  »V.   Aviær influenza

                  A.   RETSFORSKRIFTER (1)

                              Den Europæiske Union

                              Schweiz

                              Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (EUT L 10 af 14.1.2006, s. 16).

                                          1.

                                          Lov om epizootier (LFE; RS 916.40) af 1. juli 1966, særlig artikel 1, 1a og 9a (foranstaltninger mod meget smitsomme epizootier, mål for bekæmpelsen) og 57 (tekniske gennemførelsesbestemmelser, internationalt samarbejde).

                                          2.

                                          Bekendtgørelse om epizootier (OFE; RS 916.401) af 27. juni 1995, særlig artikel 2 (meget smitsomme epizootier), 49 (behandling af mikroorganismer, der er patogene for dyr), 73 og 74 (rengøring og desinfektion), 77-98 (fælles bestemmelser om meget smitsomme epizootier) og 122-125 (særlige foranstaltninger til bekæmpelse af aviær influenza)

                                          3.

                                          Bekendtgørelse af 14. juni 1999 om økonomiministeriets opbygning, (Org. DFE; RS 172.216.1), særlig artikel 8 (referencelaboratorium).

                        B.   SÆRLIGE BESTEMMELSER

                              1.

                              EU-referencelaboratoriet for aviær influenza er: Central Veterinary Laboratory, New Haw, Weybridge, Surrey KT15 3NB, Det Forenede Kongerige. Schweiz afholder de udgifter, som påhviler landet til de foranstaltninger, som følger af denne udpegning. Laboratoriets funktioner og opgaver er beskrevet i bilag VII, punkt 2, til direktiv 2005/94/EF.

                              2.

                              I henhold til artikel 97 i bekendtgørelsen om epizootier har Schweiz en beredskabsplan, der er offentliggjort på Office vétérinaire fédéral's websted.

                              3.

                              Gennemførelsen af kontrol på stedet sorterer under Den Blandede Veterinærkomité, jf. især artikel 60 i direktiv 2005/94/EF og artikel 57 i lov om epizootier.

                  2.

                  Kapitel VII »Sygdomme hos fisk og bløddyr« i appendiks 1 i bilag 11 til landbrugsaftalen affattes således:
                  »VII.   Sygdomme hos fisk og bløddyr

                  A.   RETSFORSKRIFTER (2)

                              Den Europæiske Union

                              Schweiz

                              Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (EUT L 328 af 24.11.2006, s. 14).

                                          1.

                                          Lov om epizootier (LFE; RS 916.40) af 1. juli 1966, særlig artikel 1, 1a og 10 (foranstaltninger mod epizootier) og 57 (tekniske gennemførelsesbestemmelser, internationalt samarbejde).

                                          2.

                                          Bekendtgørelse om epizootier (OFE; RS 916.401) af 27. juni 1995, særlig artikel 3 og 4 (relevante epizootier), 18a (registrering af opdrætsenheder omfattende fisk), 61 (forpligtelser for forpagtere af en fiskerettighed og for organer, der overvåger fiskeri), 62-76 (generelle bekæmpelsesforanstaltninger), 275-290 (særlige foranstaltninger vedrørende fiskesygdomme, diagnoselaboratorium)

                        B.   SÆRLIGE BESTEMMELSER

                              1.

                              For øjeblikket opdrættes der ikke flade østers i Schweiz. Hvis der udbryder bonamiose eller marteiliose, forpligter Office vétérinaire fédéral sig til at træffe de nødvendige hasteforanstaltninger i overensstemmelse med Den Europæiske Unions regler på grundlag af artikel 57 i lov om epizootier.

                              2.

                              Vedrørende bekæmpelsen af sygdomme hos fisk og bløddyr anvender Schweiz bekendtgørelsen om epizootier, særlig artikel 61 (forpligtelser for ejere og forpagtere af en fiskerettighed og for organer, der overvåger fiskeri), 62-76 (generelle bekæmpelsesforanstaltninger), 275-290 (særlige foranstaltninger vedrørende fiskesygdomme, diagnoselaboratorium) og 291 (epizootier under overvågning).

                              3.

                              EU-referencelaboratoriet for krebsdyrssygdomme er Centre for Environment, Fisheries & Aquaculture Science (CEFAS), Weymouth Laboratory, Det Forenede Kongerige. EU-referencelaboratoriet for fiskesygdomme er: Veterinærinstituttet, Danmarks Tekniske Universitet, Hangøvej 2, 8200 Århus, Danmark. EU-referencelaboratoriet for bløddyrssygdomme er Laboratoire IFREMER, BP 133, 17390 La Tremblade, Frankrig. Schweiz afholder de udgifter, som påhviler landet til de foranstaltninger, som følger af disse udpegninger. Laboratoriernes funktioner og opgaver er beskrevet i bilag VI, del I, til direktiv 2006/88/EF.

                              4.

                              Gennemførelsen af kontrol på stedet sorterer under Den Blandede Veterinærkomité, jf. især artikel 58 i direktiv 2006/88/EF og artikel 57 i lov om epizootier.

         (1)  Alle henvisninger til retsakter skal, medmindre andet er anført, forstås som henvisninger til den pågældende retsakt som ændret frem til den 1. september 2009.«

         (2)  Alle henvisninger til retsakter skal, medmindre andet er anført, forstås som henvisninger til den pågældende retsakt som ændret frem til den 1. september 2009.«

      BILAG II

                  1.

                  Litra d), under nr. 7, del B »Særlige bestemmelser«, kapitel I. »Kvæg og svin«, i appendiks 2 i bilag 11 til landbrugsaftalen affattes således:

                              »d)

                              Restriktionerne ophæves, hvis to serologiske undersøgelser af alle avlsdyr og et repræsentativt antal slagtedyr udført med mindst 21 dages mellemrum, efter at de smittede dyr er fjernet, har givet et negativt resultat.
                              Som følge af anerkendelsen af Schweiz’ status finder bestemmelserne i beslutning 2008/185/EF (EUT L 59 af 4.3.2008, s. 19), senest ændret ved beslutning 2009/248/EF (EUT L 73 af 19.3.2009, s. 22), anvendelse med de fornødne ændringer.«

                  2.

                  Nr. 11, under del B »Særlige bestemmelser«, kapitel I. »Kvæg og svin«, i appendiks 2 i bilag 11 til landbrugsaftalen affattes således:

                              »11.

                              Kvæg og svin, der handles mellem Den Europæiske Unions medlemsstater og Schweiz, skal ledsages af sundhedscertifikater som vist i bilag F til direktiv 64/432/EØF. Der foretages følgende ændringer:

                                          —

                                          I model 1 foretages følgende ændringer i del C:

                                                      —

                                                      i punkt 4 vedrørende supplerende sygdomsgarantier suppleres leddene således:

                                                                  »—

                                                                  sygdom: smitsom bovin rhinotracheitis,

                                                                  —

                                                                  I overensstemmelse med Kommissionens beslutning 2004/558/EF, hvis bestemmelser finder tilsvarende anvendelse«

                                          —

                                          I model 2 foretages følgende ændringer i del C:

                                                      —

                                                      i punkt 4 vedrørende supplerende sygdomsgarantier suppleres leddene således:

                                                                  »—

                                                                  sygdom: Aujeszkys sygdom,

                                                                  —

                                                                  i overensstemmelse med Kommissionens beslutning 2008/185/EF, hvis bestemmelser finder tilsvarende anvendelse«.«

                  3.

                  Nr. 4, under del B »Særlige bestemmelser«, kapitel IV. »Fjerkræ og rugeæg«, i appendiks 2 i bilag 11 til landbrugsaftalen affattes således:

                              »4.

                              Ved afsendelse af rugeæg til Den Europæiske Union forpligter de schweiziske myndigheder sig til at overholde mærkningsreglerne i Kommissionens forordning (EF) nr. 617/2008 af 27. juni 2008 om gennemførelsesbestemmelser til Rådets forordning (EF) nr. 1234/2007 for så vidt angår handelsnormer for rugeæg og kyllinger af fjerkræ (EUT L 168 af 28.6.2008, s. 5).«

                  4.

                  Kapitel V »Akvakulturdyr og -produkter« i appendiks 2 i bilag 11 til landbrugsaftalen affattes således:
                  »V.   Akvakulturdyr og -produkter

                  A.   RETSFORSKRIFTER (1)

                              Den Europæiske Union

                              Schweiz

                              Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (EUT L 328 af 24.11.2006, s. 14).

                                          1.

                                          Bekendtgørelse om epizootier (OFE; RS 916401) af 27. juni 1995, særlig artikel 3 og 4 (relevante epizootier), 18a (registrering af opdrætsenheder omfattende fisk), 61 (forpligtelser for forpagtere af en fiskerettighed og for organer, der overvåger fiskeri), 62-76 (generelle bekæmpelsesforanstaltninger), 275-290 (særlige foranstaltninger vedrørende fiskesygdomme, diagnoselaboratorium).

                                          2.

                                          Bekendtgørelse af 18. april 2007 om import, transit og eksport af dyr og animalske produkter (OITE; RS 916.443.10).

                                          3.

                                          Bekendtgørelse af 18. april 2007 om import og transit af dyr fra tredjelande ad luftvejen (OITA; RS 916.443.12).

                        B.   SÆRLIGE BESTEMMELSER

                              1.

                              Ved anvendelse af bilaget anerkendes det, at Schweiz har status som officielt fri for infektiøs lakseanæmi og infektion med Marteilia refringens og Bonamia ostreae.

                              2.

                              Spørgsmålet om den eventuelle anvendelse af artikel 29, 40, 41, 43, 44 og 50 i direktiv 2006/88/EF sorterer under Den Blandede Veterinærkomité.

                              3.

                              Dyresundhedsbestemmelserne for afsætning af vandlevende pryddyr, akvakulturdyr bestemt til opdræt, herunder genudlægningsområder, lystfiskesøer (put and take-fiskeri), åbne pryddyrsanlæg eller udsætning og akvakulturdyr og -produkter bestemt til konsum er fastlagt i artikel 4-9 i Kommissionens forordning (EF) nr. 1251/2008 af 12. december 2008 om gennemførelse af Rådets direktiv 2006/88/EF for så vidt angår betingelser og udstedelse af certifikat ved omsætning og import til Fællesskabet af akvakulturdyr og produkter deraf og om fastlæggelse af en liste over vektorarter (EUT L 337 af 16.12.2008, s. 41).

                              4.

                              Gennemførelsen af kontrol på stedet sorterer under Den Blandede Veterinærkomité, jf. især artikel 58 i direktiv 2006/88/EF og artikel 57 i lov om epizootier.

         (1)  Alle henvisninger til retsakter skal, medmindre andet er anført, forstås som henvisninger til den pågældende retsakt som ændret frem til den 1. september 2009.«

      BILAG III
      Del A »Identifikation af dyr« i kapitel V i appendiks 5 i bilag 11 til landbrugsaftalen affattes således:

         »A.   Identifikation af dyr

         A.   RETSFORSKRIFTER (1)

                     Den Europæiske Union

                     Schweiz

                                 1.

                                 Rådets direktiv 2008/71/EF af 15. juli 2008 om identifikation og registrering af svin (EUT L 213 af 8.8.2008, s. 31).

                                 2.

                                 Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (EFT L 204 af 11.8.2000, s. 1).

                                 1.

                                 Bekendtgørelse om epizootier (OFE; RS 916.401) af 27. juni 1995, særlig artikel 7-20 (registrering og identifikation).

                                 2.

                                 Bekendtgørelse af 23. november 2005 om databasen over handelen med dyr (RS 916.404).

               B.   SÆRLIGE BESTEMMELSER

                     a)

                     Anvendelsen af artikel 4, nr. 2), i direktiv 2008/71/EF sorterer under Den Blandede Veterinærkomité.

                     b)

                     Gennemførelsen af kontrol på stedet sorterer under Den Blandede Veterinærkomité, jf. især artikel 22 i forordning (EF) nr. 1760/2000 og artikel 57 i lov om epizootier samt artikel 1 i bekendtgørelsen af 14. november 2007 om koordinering af kontrol med landbrugsbedrifterne (OCI, RS 910.15).

         (1)  Alle henvisninger til retsakter skal, medmindre andet er anført, forstås som henvisninger til den pågældende retsakt som ændret frem til den 1. september 2009.«

      BILAG IV

                  1.

                  Nr. 6 i underafsnittet om »Særlige betingelser« i kapitel I i appendiks 6 i bilag 11 til landbrugsaftalen affattes således:

                              »(6)

                              De schweiziske myndigheder har adgang til fritagelse fra trikinundersøgelsen af slagtekroppe og kød af tamsvin, der er blevet holdt med henblik på opfedning og slagtning på små slagterier.
                              Denne bestemmelse anvendes indtil den 31. december 2014.
                              I medfør af bestemmelserne i artikel 8, stk. 3, i bekendtgørelsen fra DFE af 23. november 2005 om slagtehygiejne (OHyAb; RS 817.190.1) og artikel 9, stk. 8, i bekendtgørelse fra DFI af 23. november 2005 om animalske fødevarer (RS 817.022.108) forsynes disse slagtekroppe og kød af tamsvin, der er blevet holdt med henblik på opfedning og slagtning, og forarbejdede kødvarer, kødprodukter og forarbejdede kødprodukter heraf med et særligt sundhedsstempel i overensstemmelse med den i bilag 9, sidste stk., i bekendtgørelse fra DFE af 23. november 2005 om slagtehygiejne (OHyAb; RS 817.190.1) definerede model. Handel med Den Europæiske Unions medlemsstater med disse produkter må ikke finde sted, jf. bestemmelserne i artikel 9a i bekendtgørelse fra DFI af 23. november 2005 om animalske fødevarer (RS 817.022.108).«

                  2.

                  Nr. 11 i underafsnittet »Særlige betingelser« i kapitel I i appendiks 6 i bilag 11 til landbrugsaftalen affattes således:

                              »(11)

                                          1.

                                          Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (EFT L 37 af 13.2.1993, s. 1)

                                          2.

                                          Kommissionens direktiv 95/45/EF af 26. juli 1995 om specifikke renhedskriterier for farvestoffer til brug i levnedsmidler (EFT L 226 af 22.9.1995, s. 1)

                                          3.

                                          Europa-Parlamentet og Rådets forordning (EF) nr. 2232/96 af 28. oktober 1996 om fastlæggelse af en fællesskabsprocedure for aromastoffer, som anvendes eller er bestemt til anvendelse i eller på levnedsmidler (EFT L 299 af 23.11.1996, s. 1)

                                          4.

                                          Rådets direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af β-agonister i husdyrbrug og om ophævelse af direktiv 81/602/EØF, 88/146/EØF og 88/299/EØF (EFT L 125 af 23.5.1996, s. 3)

                                          5.

                                          Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (EFT L 125 af 23.5.1996, s. 10)

                                          6.

                                          Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling (EFT L 66 af 13.3.1999, s. 16)

                                          7.

                                          Europa-Parlamentets og Rådets direktiv 1999/3/EF af 22. februar 1999 om opstilling af en fællesskabsliste over levnedsmidler og levnedsmiddelingredienser, som er behandlet med ioniserende stråling (EFT L 66 af 13.3.1999, s. 24)

                                          8.

                                          Kommissionens afgørelse af 23. februar 1999 om oprettelse af en liste over aromastoffer, som anvendes eller er bestemt til anvendelse i eller på levnedsmidler, i medfør af Europa-Parlamentets og Rådets forordning (EF) nr. 2232/96 (EFT L 84 af 27.3.1999, s. 1)

                                          9.

                                          Kommissionens beslutning 2002/840/EF af 23. oktober 2002 om listen over anlæg i tredjelande, der er godkendt til at bestråle fødevarer (EFT L 287 af 25.10.2002, s. 40)

                                          10.

                                          Europa-Parlamentets og Rådets forordning (EF) nr. 2065/2003 af 10. november 2003 om røgaromaer, som anvendes eller er bestemt til anvendelse i eller på fødevarer (EUT L 309 af 26.11.2003, s. 1)

                                          11.

                                          Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5)

                                          12.

                                          Kommissionens forordning (EF) nr. 884/2007 af 26. juli 2007 om beredskabsforanstaltninger, som suspenderer anvendelsen af E 128 Red 2G som farvestof i fødevarer (EUT L 195 af 27.7.2007, s. 8)

                                          13.

                                          Europa-Parlamentets og Rådets forordning (EF) nr. 1332/2008 af 16. december 2008 om fødevareenzymer og om ændring af Rådets direktiv 83/417/EØF, Rådets forordning (EF) nr. 1493/1999, direktiv 2000/13/EF, Rådets direktiv 2001/112/EF og forordning (EF) nr. 258/97 (EUT L 354 af 31.12.2008, s. 7)

                                          14.

                                          Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16)

                                          15.

                                          Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (EUT L 354 af 31.12.2008, s. 34)

                                          16.

                                          Europa-Parlamentets og Rådets direktiv 2009/32/EF af 23. april 2009 om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af fødevarer og fødevareingredienser (EUT L 141 af 6.6.2009, s. 3)

                                          17.

                                          Kommissionens direktiv 2008/60/EF af 17. juni 2008 om specifikke renhedskriterier for sødestoffer til brug i levnedsmidler (EUT L 158 af 18.6.2008, s. 17)

                                          18.

                                          Kommissionens direktiv 2008/84/EF af 27. august 2008 om specifikke renhedskriterier for andre tilsætningsstoffer til levnedsmidler end farvestoffer og sødestoffer (EUT L 253 af 20.9.2008, s. 1)

                                          19.

                                          Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).«

      BILAG V
      Afsnit V i appendiks 10 i bilag 11 til landbrugsaftalen affattes således:

                  1)

                  Nr. 3, 6, 7, 8, 9 og 14 i del 1.A udgår.

                  2)

                  I del 1.A tilføjes følgende numre:

                              »31.

                              Kommissionens direktiv 2008/60/EF af 17. juni 2008 om specifikke renhedskriterier for sødestoffer til brug i levnedsmidler (EUT L 158 af 18.6.2008, s. 17).

                              32.

                              Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16).

                              33.

                              Kommissionens direktiv 2008/84/EF af 27. august 2008 om specifikke renhedskriterier for andre tilsætningsstoffer til levnedsmidler end farvestoffer og sødestoffer (EUT L 253 af 20.9.2008, s. 1).«

      BILAG VI
      Appendiks 11 i bilag 11 til landbrugsaftalen affattes således:

            »Appendiks 11

               Kontaktorganer

                        1.

                        For Den Europæiske Union

                                    Direktøren

                                    Dyresundhed og -velfærd

                                    Generaldirektoratet for Sundhed og Forbrugere

                                    Europa-Kommissionen, 1049 Bruxelles

                        2.

                        For Schweiz:

                                    Direktøren

                                    Office vétérinaire fédéral

                                    CH-3003 Bern

                           Andre vigtige kontaktorganer:

                                    Afdelingslederen

                                    Office fédéral de la santé publique

                                    Division sécurité alimentaire

                                    CH-3003 Bern«.


Avis juridique important

|

32004D0184

2004/184/EF: Rådets afgørelse af 13. januar 2004 om undertegnelse og midlertidig anvendelse af en aftale i form af brevveksling mellem Det Europæiske Fællesskab og Den Tidligere Jugoslaviske Republik Makedonien om det midlertidige pointsystem, som finder anvendelse på tunge lastvogne, der kører gennem Østrig

EU-Tidende nr. L 057 af 25/02/2004 s. 0022 - 0022

Rådets afgørelseaf 13. januar 2004om undertegnelse og midlertidig anvendelse af en aftale i form af brevveksling mellem Det Europæiske Fællesskab og Den Tidligere Jugoslaviske Republik Makedonien om det midlertidige pointsystem, som finder anvendelse på tunge lastvogne, der kører gennem Østrig(2004/184/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 71, stk. 1, sammenholdt med artikel 300, stk. 2, første afsnit, første punktum,under henvisning til forslag fra Kommissionen, ogud fra følgende betragtninger:(1) Kommissionen har forhandlet om en aftale i form af brevveksling mellem Det Europæiske Fællesskab og Den Tidligere Jugoslaviske Republik Makedonien om det midlertidige pointsystem, som finder anvendelse på tunge lastvogne, der kører gennem Østrig.(2) Med forbehold af indgåelse på et senere tidspunkt, bør aftalen undertegnes.(3) Der bør træffes foranstaltninger til at anvende aftalen midlertidigt fra den 1. januar 2004 -TRUFFET FØLGENDE AFGØRELSE:Artikel 1Formanden for Rådet bemyndiges til at udpege den (de) person(er), der er beføjet til på vegne af Det Europæiske Fællesskab at undertegne aftalen i form af brevveksling mellem Det Europæiske Fællesskab og Den Tidligere Jugoslaviske Republik Makedonien om det midlertidige pointsystem, som finder anvendelse på tunge lastvogne, der kører gennem Østrig, med forbehold af dens indgåelse på et senere tidspunkt.Teksten til aftalen er knyttet til denne afgørelse.Artikel 2Den i artikel 1 nævnte aftale anvendes midlertidigt fra den 1. januar 2004.Artikel 3Denne afgørelse offentliggøres i Den Europæiske Unions Tidende.Udfærdiget i Bruxelles, den 13. januar 2004.På Rådets vegneB. CowenFormand


title: 2014/668/EU: Rådets afgørelse af 23. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller

text:
               20.9.2014

               DA

               Den Europæiske Unions Tidende

               L 278/1

         RÅDETS AFGØRELSE
   af 23. juni 2014
   om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår afsnit III (med undtagelse af de bestemmelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område) og afsnit IV, V, VI og VII deri samt de tilhørende bilag og protokoller

      (2014/668/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5, og artikel 218, stk. 8, andet afsnit, samt artikel 218, stk. 7,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 22. januar 2007 bemyndigede Rådet Kommissionen til at indlede forhandlinger med Ukraine om indgåelse af en ny aftale mellem Unionen og Ukraine med henblik på at erstatte partnerskabs- og samarbejdsaftalen (1).

               (2)

               Forhandlingerne om associeringsaftalen mellem Den Europæiske Union og Det Europæiske Atomenergifællesskabog deres medlemsstater på den ene side og Ukraine på den anden side (i det følgende benævnt »aftalen«), der foregik under hensyntagen til de tætte historiske bånd og de gradvist tættere forbindelser mellem parterne samt deres ønske om at styrke og udvide disse forbindelser på en ambitiøs og innovativ måde, blev afsluttet med positivt resultat og parafering af aftalen i 2012.

               (3)

               Aftalen bør undertegnes på Unionens vegne, og den slutakt, der er knyttet til nærværende afgørelse, bør godkendes. Aftalen bør anvendes delvis på et midlertidigt grundlag i overensstemmelse med artikel 486 deri, indtil de nødvendige procedurer for indgåelsen af den er afsluttet.

               (4)

               Den midlertidige anvendelse af dele af aftalen berører ikke kompetencefordelingen mellem Unionen og dens medlemsstater i henhold til traktaterne.

               (5)

               Nærværende afgørelse vedrører ikke bestemmelserne i artikel 17 i aftalen, som indeholder specifikke forpligtelser, der vedrører behandling af tredjelandsstatsborgere, der er lovligt beskæftigede arbejdstagere på den anden parts område, og hvis bestemmelser er omfattet af anvendelsesområdet for tredje del, afsnit V, i traktaten om Den Europæiske Unions funktionsmåde (TEUF). Formålet og indholdet af de nævnte bestemmelser er adskilt fra og uafhængig af formålet og indholdet af de andre bestemmelser i aftalen om oprettelse af en associering mellem parterne. En særskilt afgørelse vedrørende aftalens artikel 17 vil blive vedtaget parallelt med nærværende afgørelse.

               (6)

               I henhold til artikel 218, stk. 7, i TEUF bør Rådet bemyndige Kommissionen til at godkende ændringer til aftalen, der i medfør af aftalens artikel 465, stk. 4, skal vedtages af Associeringsudvalget i dettes handelssammensætning som foreslået af Underudvalget vedrørende Geografiske Betegnelser i medfør af aftalens artikel 211.

               (7)

               Der bør fastsættes relevante procedurer for beskyttelse af geografiske betegnelser, som beskyttes i henhold til aftalen.

               (8)

               Aftalen bør ikke fortolkes således, at den skaber rettigheder eller forpligtelser, som kan påberåbes direkte for Unionens eller medlemsstaternes domstole.

               (9)

               Efter undertegnelsen af aftalens præambel, artikel 1 og afsnit I, II og VII på topmødet, der blev afholdt den 21. marts 2014 i Bruxelles mellem Unionen og dets medlemsstater på den ene side og Ukraine på den anden side, bør de tilbageværende dele af aftalen undertegnes —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (i det følgende benævnt »aftalen«) for så vidt angår afsnit III (med undtagelse af artikel 17), IV, V og VI deri samt de tilhørende bilag og protokoller med forbehold af indgåelse af aftalen og i overensstemmelse med slutakten (2).
   Artikel 2
   1.   Den erklæring, der er knyttet til aftalen, godkendes på Unionens vegne.
   2.   Den slutakt, der er knyttet til denne afgørelse, godkendes på Unionens vegne.
   Artikel 3
   Formanden for Rådet bemyndiges herved til at udpege den eller de personer, der er beføjet til at undertegne aftalen og slutakten på Unionens vegne.
   Artikel 4
   I overensstemmelse med aftalens artikel 486 og under forbehold af de heri omhandlede meddelelser anvendes følgende dele af aftalen midlertidigt mellem Unionen og Ukraine (3), indtil den træder i kraft, og kun i det omfang de omfatter spørgsmål, der henhører under Unionens kompetence:

               —

               afsnit III: artikel 14 og 19

               —

               afsnit IV (med undtagelse af artikel 158, i det omfang den artikel omhandler strafferetlig håndhævelse af intellektuel ejendomsret, og med undtagelse af artikel 285 og 286, i det omfang disse artikler finder anvendelse på administrative sager, prøvelse og klage på medlemsstatsplan).
               Den midlertidige anvendelse af artikel 279 berører ikke medlemsstaternes suveræne rettigheder over deres kulbrinteressourcer i henhold til international ret, herunder deres rettigheder og forpligtelser som parter i De Forenede Nationers havretskonvention fra 1982
               Unionens midlertidige anvendelse af artikel 280, stk. 3, berører ikke den eksisterende kompetenceafgrænsning mellem Unionen og dets medlemsstater med hensyn til tildeling af tilladelser til prospektering, efterforskning og produktion af kulbrinter

               —

               afsnit V: kapitel 1 (med undtagelse af artikel 338, litra k), og artikel 339 og 342), kapitel 6 (med undtagelse af artikel 361, artikel 362, stk. 1, litra c), artikel 364 og artikel 365, litra a) og c)), kapitel 7 (med undtagelse af artikel 368, stk. 3, og artikel 369, litra a) og d) (4)), kapitel 12 og 17 (med undtagelse af artikel 404, litra h)), kapitel 18 (med undtagelse af artikel 410, litra b), og artikel 411), kapitel 20, 26 og 28 samt artikel 353 og 428

               —

               afsnit VI

               —

               afsnit VII (med undtagelse af artikel 479, stk. 1), i det omfang bestemmelserne i det afsnit er begrænset til det formål at sikre aftalens midlertidige anvendelse i overensstemmelse med nærværende artikel

               —

               bilag I-XXVI, bilag XXVII (med undtagelse af nukleare spørgsmål), bilag XXVIII-XXXVI (med undtagelse af punkt 3 i bilag XXXII)

               —

               bilag XXXVIII-XLI og bilag XLIII og XLIV samt protokol I-III.

         Artikel 5
   Hvad angår aftalens artikel 211 skal ændringer til aftalen ved afgørelser, der træffes i Underudvalget vedrørende Geografiske Betegnelser, godkendes af Kommissionen på Unionens vegne. Kan de berørte parter ikke nå til enighed som følge af indsigelser vedrørende en geografisk betegnelse, træffer Kommissionen afgørelse efter proceduren i artikel 57, stk. 2, i Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (5).
   Artikel 6
   1.   En betegnelse, der beskyttes i henhold til underafdeling 3, »Geografiske betegnelser«, i aftalens afsnit IV, kapitel 9, afsnit 2, kan benyttes af enhver erhvervsdrivende, der markedsfører landbrugsprodukter, fødevarer, vine, aromatiserede vine eller spiritus, som svarer til den relevante varespecifikation.
   2.   I overensstemmelse med artikel 207 i aftalen håndhæver medlemsstaterne og Den Europæiske Unions institutioner — også på anmodning af en berørt part — den beskyttelse, der ydes i henhold til aftalens afsnit IV, artikel 204-206.
   Artikel 7
   Aftalen må ikke fortolkes således, at den skaber rettigheder eller forpligtelser, som kan påberåbes direkte for Unionens eller medlemsstaternes domstole.
   Artikel 8
   Denne afgørelse træder i kraft på dagen for vedtagelsen.

      Udfærdiget i Luxembourg, den 23. juni 2014.

            På Rådets vegne

         C. ASHTON

            Formand

      (1)  Partnerskabs- og samarbejdsaftale om oprettelse af et partnerskab mellem De Europæiske Fællesskaber og deres medlemsstater på den ene side og Ukraine på den anden side (EFT L 49 af 19.2.1998, s. 3).

      (2)  Teksten til aftalen er offentliggjort sammen med Rådets afgørelse 2014/295/EU af 17. marts 2014 om undertegnelse på den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side for så vidt angår præamblen, artikel 1 og afsnit I, II og VII deri (EUT L 161 af 29.5.2014, s. 1).

      (3)  Den dato, fra hvilken aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.

      (4)  Henvisningen i artikel 369, litra c), til »udvikling af finansieringsstrategier med fokus på vedligeholdelse, kapacitetsbegrænsninger og manglende infrastrukturforbindelser« skaber ingen finansieringsforpligtelser for medlemsstaterne.

      (5)  EUT L 343 af 14.12.2012, s. 1.


title: 2008/578/EF: Rådets afgørelse af 28. februar 2008 om indgåelse af en aftale mellem Det Europæiske Fællesskab og Europarådet om samarbejde mellem Den Europæiske Unions Agentur for Grundlæggende Rettigheder og Europarådet

text:
               15.7.2008

               DA

               Den Europæiske Unions Tidende

               L 186/6

         RÅDETS AFGØRELSE
   af 28. februar 2008
   om indgåelse af en aftale mellem Det Europæiske Fællesskab og Europarådet om samarbejde mellem Den Europæiske Unions Agentur for Grundlæggende Rettigheder og Europarådet
   (2008/578/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 308, sammenholdt med artikel 300, stk. 2, første afsnit, og stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet, og
   ud fra følgende betragtninger:

               (1)

               Rådets forordning (EF) nr. 168/2007 af 15. februar 2007 om oprettelse af Den Europæiske Unions Agentur for Grundlæggende Rettigheder (1) fastslår, at der skal etableres et tæt samarbejde mellem agenturet og Europarådet.

               (2)

               Kommissionen har på Det Europæiske Fællesskabs vegne ført forhandlinger med Europarådet om en aftale mellem Det Europæiske Fællesskab og Europarådet om samarbejde mellem Den Europæiske Unions Agentur for Grundlæggende Rettigheder og Europarådet (i det følgende benævnt »aftalen«).

               (3)

               Aftalen bør derfor undertegnes og godkendes —

         TRUFFET FØLGENDE AFGØRELSE:
   Artikel 1
   Aftalen mellem Det Europæiske Fællesskab og Europarådet om samarbejde mellem Den Europæiske Unions Agentur for Grundlæggende Rettigheder og Europarådet, jf. artikel 9 i Rådets forordning (EF) nr. 168/2007, godkendes herved på Det Europæiske Fællesskabs vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege de(n) person(er), der er beføjet til at undertegne aftalen med henblik på at udtrykke Fællesskabets samtykke i, at den har bindende virkning (2).
   Artikel 3
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 28. februar 2008.

            På Rådets vegne

         D. MATE

            Formand

      (1)  EUT L 53 af 22.2.2007, s. 1.

      (2)  Datoen for aftalens ikrafttræden offentliggøres i EUT på foranledning af Generalsekretariatet for Rådet.
    ---documentbreak---

               15.7.2008

               DA

               Den Europæiske Unions Tidende

               L 186/7

         DET EUROPÆISKE FÆLLESSKAB, i det følgende benævnt »Fællesskabet«,
   på den ene side
   og
   EUROPARÅDET,
   på den anden side,
   i det følgende tilsammen benævnt »parterne«,
   som tager følgende i betragtning:
   Europarådet vedtog den 15. februar 2007 forordning (EF) nr. 168/2007 om oprettelse af Den Europæiske Unions Agentur for Grundlæggende Rettigheder (i det følgende benævnt »agenturet«).
   Målet med agenturet er at tilvejebringe bistand og ekspertise til Fællesskabets og medlemsstaternes kompetente institutioner, organer, kontorer og agenturer, for at hjælpe dem med fuldt at overholde de grundlæggende rettigheder, når de træffer foranstaltninger eller tager initiativer inden for deres respektive kompetenceområder.
   Agenturet skal i sit arbejde referere til de grundlæggende rettigheder som omhandlet i artikel 6, stk. 2, i traktaten om Den Europæiske Union, herunder de rettigheder og friheder, der er sikret ved den europæiske konvention til beskyttelse af menneskerettigheder og grundlæggende frihedsrettigheder af 4. november 1950.
   Europarådet har opnået stor erfaring og omfattende ekspertise inden for mellemstatsligt samarbejde og bistandsaktiviteter vedrørende menneskerettigheder, og det har indført en række mekanismer til overvågning og kontrol af menneskerettigheder og oprettet embedet Europarådets menneskerettighedskommissær.
   Ved gennemførelsen af sine aktiviteter skal agenturet, hvor det er relevant, tage hensyn til de aktiviteter, der allerede udføres af Europarådet.
   Agenturet skal for at undgå overlapning og sikre komplementaritet og merværdi koordinere sine aktiviteter med Europarådets, navnlig i forbindelse med sit årlige arbejdsprogram og samarbejdet med civilsamfundet.
   Der bør nu etableres tætte forbindelser mellem agenturet og Europarådet i overensstemmelse med artikel 9 i forordning (EF) nr. 168/2007.
   Repræsentanterne for Den Europæiske Unions medlemsstater, forsamlet i Det Europæiske Råd den 16. og 17. december 2004, var enige om, at agenturet skal spille en vigtig rolle med henblik på at øge sammenhængen og kontinuiteten i EU’s menneskerettighedspolitik.
   Retningslinjerne for forbindelserne mellem Europarådet og Den Europæiske Union, som blev vedtaget på Europarådets tredje topmøde mellem stats- og regeringschefer (16. og 17. maj 2005 i Warszawa) henviser til agenturet som en mulighed for yderligere at øge samarbejdet med Europarådet og bidrage til større samhørighed og øget komplementaritet.
   Aftalememorandummet mellem Europarådet og Den Europæiske Union, der blev indgået den 23. maj 2007, indeholder en generel ramme for samarbejdet inden for menneskerettigheder og grundlæggende frihedsrettigheder og understreger Europarådets rolle som referencepunkt for respekten for menneskerettighederne, retsstatsprincipperne og demokratiet i Europa.
   I overensstemmelse med aftalememorandummet anerkender agenturet enheden, gyldigheden og nyttevirkningen af de instrumenter, som Europarådet anvender til at overvåge beskyttelsen af menneskerettighederne i dets medlemsstater.
   Det påhviler Europarådet at udpege en uafhængig person, der skal have sæde i agenturets bestyrelse og forretningsudvalg —
   ER BLEVET ENIGE OM FØLGENDE:
   I.   Terminologi

               1.

               I denne aftale forstås ved:

                           a)

                           »Europarådets mellemstatslige komitéer«: enhver komité eller ethvert organ, der er oprettet af Ministerkomitéen eller med dennes bemyndigelse i henhold til artikel 15, litra a), artikel 16 eller 17 i Europarådets statut

                           b)

                           »Europarådets komitéer til overvågning af menneskerettigheder«: »Den Europæiske Komité for Sociale Rettigheder«, »Den Europæiske Komité til Forebyggelse af Tortur og Umenneskelig eller Vanærende Behandling eller Straf«, »Den Europæiske Kommission mod Racisme og Intolerance«, »Ekspertkomitéen vedrørende den Europæiske Pagt om Regionale Sprog eller Mindretalssprog«, »Den Rådgivende Komité vedrørende Rammekonventionen om Beskyttelse af Nationale Mindretal« samt eventuelle andre uafhængige organer af denne art, som Europarådet måtte oprette i fremtiden

                           c)

                           »agentur«: omfatter de organer, der er omhandlet i artikel 11 i Rådets forordning (EF) nr. 168/2007, inden for deres respektive kompetenceområder.

         II.   Generel samarbejdsramme

               2.

               Denne aftale fastlægger en ramme for samarbejdet mellem agenturet og Europarådet for at undgå overlapning og sikre komplementaritet og merværdi.

               3.

               Der etableres regelmæssige kontakter på passende niveau mellem agenturet og Europarådet. Direktøren for agenturet og Europarådets sekretariat udpeger hver især en kontaktperson, der specifikt tager sig af sager vedrørende samarbejdet.

               4.

               Som hovedregel skal repræsentanter for Europarådets sekretariat indbydes af agenturets forretningsudvalg til at deltage i møder i agenturets bestyrelse som observatører. Dette gælder ikke for visse punkter på dagsordenen, som på grund af deres interne karakter ikke berettiger en sådan deltagelse. Sådanne repræsentanter kan også inviteres til andre møder, der afholdes af agenturets bestyrelse, herunder de møder, der er omhandlet i artikel 6, stk. 1, i forordning (EF) nr. 168/2007.

               5.

               Repræsenter for agenturet indbydes til som observatører at deltage i de møder i Europarådets mellemstatslige komitéer, som agenturet har udtrykt interesse for. Efter indbydelse fra den pågældende komité kan repræsentanter for agenturet som observatører deltage i møder eller drøftelser afholdt af Europarådets overvågningskomitéer vedrørende menneskerettigheder eller af komitéer oprettet i henhold til delaftaler. Repræsentanter for agenturet kan også indbydes til at deltage i drøftelser afholdt af Europarådets Ministerkomité.

               6.

               Samarbejdet omfatter alle agenturets aktiviteter, både nuværende og fremtidige.

         III.   Udveksling af oplysninger og data

               7.

               Uden at dette berører de regler om databeskyttelse, der er gældende for henholdsvis agenturet og Europarådet, stiller agenturet og Europarådet de oplysninger og data, de har indsamlet som led i deres virksomhed, til rådighed for hinanden, idet de samtidig giver adgang til online-oplysninger. De således leverede oplysninger og data kan anvendes af agenturet og Europarådet i forbindelse med deres respektive aktiviteter. Disse bestemmelser omfatter ikke fortrolige oplysninger og materiale, som organerne hver især ligger inde med.

               8.

               Agenturet tager hensyn til afgørelser truffet af den Europæiske Menneskerettighedsdomstol inden for agenturets aktivitetsområder og til resultater, rapporter og aktiviteter vedrørende menneskerettigheder hidrørende fra Europarådets overvågningskomitéer og mellemstatslige komitéer og fra Europarådets menneskerettighedskommissær.

               9.

               Når agenturet anvender oplysninger fra Europarådet, skal det ske med kilde- og referenceangivelse. Europarådet benytter samme fremgangsmåde, når det anvender oplysninger fra agenturet.

               10.

               Agenturet og Europarådet sikrer på gensidig basis ved hjælp af deres netværk den størst mulige udbredelse af resultaterne af deres respektive aktiviteter.

               11.

               Agenturet og Europarådet sørger for regelmæssige udvekslinger af oplysninger om foreslåede, igangværende eller afsluttede aktiviteter.

         IV.   Samarbejdsmetoder

               12.

               Der afholdes regelmæssige konsultationer mellem agenturet og Europarådets sekretariat med henblik på at koordinere agenturets aktiviteter, især under udførelse af forskning og videnskabelige undersøgelser samt udarbejdelse af konklusioner, udtalelser og rapporter, med Europarådets aktiviteter for at undgå overlapning og sikre komplementaritet, merværdi og den bedst mulige udnyttelse af de til rådighed stående ressourcer.

               13.

               Konsultationerne vedrører navnlig:

                           a)

                           udarbejdelsen af agenturets årlige arbejdsprogram

                           b)

                           udarbejdelsen af agenturets årsberetning om spørgsmål vedrørende grundlæggende rettigheder inden for agenturets aktivitetsområder

                           c)

                           samarbejde med civilsamfundet, bl.a. Europarådets tilknytning til oprettelsen og driften af agenturets platform for grundlæggende rettigheder.

               14.

               På grundlag af sådanne konsultationer kan det vedtages, at agenturet og Europarådet skal gennemføre fælles og/eller komplementære aktiviteter vedrørende emner af fælles interesse, såsom afholdelse af konferencer eller workshopper, dataindsamling og -analyse eller etablering af delte informationskilder eller -produkter.

               15.

               Samarbejdet mellem agenturet og Europarådet kan fremmes yderligere gennem tilskud, som agenturet yder Europarådet. Den administrative rammeaftale fra 2004 mellem Europa-Kommissionen og Europarådet om anvendelsen af klausulen om finansiel kontrol af operationer forvaltet af Europarådet og finansieret eller medfinansieret af Det Europæiske Fællesskab finder anvendelse.

               16.

               Midlertidige udvekslinger af personale mellem agenturet og Europarådet kan finde sted efter aftale mellem Europarådets generalsekretær og agenturets direktør, i det omfang de pågældende personalevedtægter giver mulighed herfor.

         V.   Europarådets udpegelse af en uafhængig person, der skal have sæde i agenturets bestyrelse og forretningsudvalg

               17.

               Europarådets Ministerkomité udnævner en uafhængig person til medlem af agenturets bestyrelse og forretningsudvalg samt en suppleant. De af Europarådet udpegede personer skal have passende erfaring inden for ledelse af offentlige eller private organisationer og viden inden for området grundlæggende rettigheder.

               18.

               Europarådet underretter agenturet og Europa-Kommissionen om de pågældende udpegelser.

               19.

               Den person, som Europarådet udpeger til at have sæde i bestyrelsen, indbydes til at deltage i forretningsudvalgets møder. Der tages behørigt hensyn til den pågældendes synspunkter, navnlig for at sikre komplementaritet og merværdi i forbindelse med agenturets og Europarådets aktiviteter. Den pågældende har stemmeret i forretningsudvalget for så vidt angår forberedelsen af de af bestyrelsens beslutninger, hvortil den pågældende har stemmeret efter artikel 12, stk. 8, i forordning (EF) nr. 168/2007.

         VI.   Almindelige og afsluttende bestemmelser

               20.

               Intet i denne aftale kan fortolkes således, at det forhindrer parterne i at gennemføre deres respektive aktiviteter.

               21.

               Denne aftale ophæver og erstatter aftalen af 10. februar 1999 mellem Det Europæiske Fællesskab og Europarådet med det formål i henhold til artikel 7, stk. 3, i Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad at indlede et nært samarbejde mellem observatoriet og Europarådet.

               22.

               Denne aftale træder i kraft, efter at den er underskrevet af parternes befuldmægtigede repræsentanter.

               23.

               Aftalen kan ændres efter parternes fælles afgørelse. Parterne evaluerer gennemførelsen af denne aftale senest den 31. december 2013 med henblik på en eventuel revision.

      Съставено в Брюксел на осемнадесети юни две хиляди и осма година.
      Hecho en Estrasburgo, el dieciocho de junio de dos mil ocho.
      Ve Štrasburku dne osmnáctého června dva tisíce osm.
      Udfærdiget i Strasbourg den attende juni to tusind og otte.
      Geschehen zu Strassburg am achtzehnten Juni zweitausendacht.
      Kahe tuhande kaheksanda aasta juunikuu kaheksateistkümnendal päeval Strasbourgis.
      'Εγινε στo Στρασβoύργo, στις δέκα οκτώ Ιουνίου δύο χιλιάδες οκτώ.
      Done at Strasbourg on the eighteenth day of June in the year two thousand and eight.
      Fait à Strasbourg, le dix-huit juin deux mille huit.
      Fatto a Strasburgo, addì diciotto giugno duemilaotto.
      Strasbūrā, divtūkstoš astotā gada astoņpadsmitajā jūnijā.
      Priimta du tūkstančiai aštuntų metų birželio aštuonioliktą dieną Strasbūre.
      Kelt Strasbourgban, a kétezer-nyolcadik év június tizennyolcadik napján.
      Magħmul fi Strasburgu, fit-tmintax-il jum ta' Ġunju tas-sena elfejn u tmienja.
      Gedaan te Straatsburg, de achttiende juni tweeduizend acht.
      Sporządzono w Strasburgu dnia osiemnastego czerwca roku dwa tysiące ósmego.
      Încheiat la Strasbourg, la optsprezece iunie două mii opt.
      Feito em Estrasburgo, em dezoito de Junho de dois mil e oito.
      V Štrasburgu dňa osemnásteho júna dvetisícosem.
      V Strasbourgu, dne osemnajstega junija leta dva tisoč osem.
      Tehty Strasbourgissa kahdeksantenatoista päivänä kesäkuuta vuonna kaksituhattakahdeksan.
      Som skedde i Strasbourg den artonde juni tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Съвета на Европа
         Por el Consejo de Europa
         Za Radu Evropy
         For Europarådet
         Für den Europarat
         Euroopa Nõukogu nimel
         Για το Συμβούλιο της Ευρώπης
         For the Council of Europe
         Pour le Conseil de l'Europe
         Per il Consiglio d'Europa
         Eiropas Padomes vārdā
         Europos Tarybos vardu
         Az Európa Tanács részéről
         Għall-Kunsill ta' l-Ewropa
         Voor de Raad van Europa
         W imieniu Rady Europy
         Pelo Conselho da Europa
         Pentru Consiliul Europei
         Za Radu Európy
         Za Svet Evrope
         Euroopan neuvoston puolesta
         För Europarådet


title: Europa-Parlamentets afgørelse (EU) 2017/1726 af 27. april 2017 om decharge for gennemførelsen af budgettet for Det Europæiske GNSS-Agentur for regnskabsåret 2015

text:
               29.9.2017

               DA

               Den Europæiske Unions Tidende

               L 252/331

         EUROPA-PARLAMENTETS AFGØRELSE (EU) 2017/1726
   af 27. april 2017
   om decharge for gennemførelsen af budgettet for Det Europæiske GNSS-Agentur for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske GNSS-agentur for regnskabsåret 2015,

               —

               der henviser til Revisionsrettens beretning om årsregnskabet for Det Europæiske GNSS-Agentur for regnskabsåret 2015, med agenturets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til agenturet for gennemførelsen af budgettet for regnskabsåret 2015 (05873/2017 — C8-0066/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EU) nr. 912/2010 af 22. september 2010 om oprettelse af Det Europæiske GNSS-Agentur, om ophævelse af Rådets forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation og om ændring af Europa-Parlamentets og Rådets forordning (EF) nr. 683/2008 (4), særlig artikel 14,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5), særlig artikel 108,

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0148/2017),

               1.

               meddeler den administrerende direktør for Det Europæiske GNSS-agentur decharge for gennemførelsen af agenturets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske GNSS-Agentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 214.

      (2)  EUT C 449 af 1.12.2016, s. 214.

      (3)  EUT L 298 af 26.10.2012, s. 1.

      (4)  EUT L 276 af 20.10.2010, s. 11.

      (5)  EUT L 328 af 7.12.2013, s. 42.


title: Rådets afgørelse (FUSP) 2015/1336 af 31. juli 2015 om ændring af afgørelse 2010/413/FUSP om restriktive foranstaltninger over for Iran

text:
               1.8.2015

               DA

               Den Europæiske Unions Tidende

               L 206/66

         RÅDETS AFGØRELSE (FUSP) 2015/1336
   af 31. juli 2015
   om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 26. juli 2010 afgørelse 2010/413/FUSP (1) om restriktive foranstaltninger over for Iran.

               (2)

               Med støtte fra Unionens højtstående repræsentant for udenrigsanliggender og sikkerhedspolitik (»den højtstående repræsentant«) indgik Kina, Frankrig, Tyskland, Den Russiske Føderation, Det Forenede Kongerige og De Forenede Stater den 24. november 2013 en aftale med Iran om en fælles handlingsplan med en strategi til opnåelse af en langsigtet samlet løsning på det iranske atomspørgsmål. Det blev aftalt, at første skridt i retning af denne samlede løsning skulle indebære, at indledende indbyrdes aftalte foranstaltninger skulle træffes af begge parter for en periode på seks måneder, der kan fornys efter fælles overenskomst.

               (3)

               Med støtte fra den højtstående repræsentant nåede Kina, Frankrig, Tyskland, Den Russiske Føderation, Det Forenede Kongerige og De Forenede Stater den 2. april 2015 til enighed med Iran om de centrale parametre i en fælles omfattende handlingsplan.

               (4)

               Med støtte fra den højtstående repræsentant indgik Kina, Frankrig, Tyskland, Den Russiske Føderation, Det Forenede Kongerige og De Forenede Stater den 14. juli 2015 en aftale med Iran om en langsigtet samlet løsning på det iranske atomspørgsmål. En vellykket gennemførelse af den fælles omfattende handlingsplan vil sikre, at det iranske atomprogram udelukkende har fredelig karakter, og vil medføre en samlet ophævelse af alle atomrelaterede sanktioner.

               (5)

               De Forenede Nationers Sikkerhedsråd vedtog den 20. juli 2015 resolution (UNSCR) 2231 (2015), som godkender den fælles omfattende handlingsplan, opfordrer til fuld gennemførelse heraf i henhold til tidsplanen i den fælles omfattende handlingsplan og indeholder tiltag, der skal gennemføres i overensstemmelse med den fælles omfattende handlingsplan.

               (6)

               UNSCR 2231 (2015) bestemmer, at de foranstaltninger, der er fastsat i resolution 1696 (2006), 1737 (2006), 1747 (2007), 1803 (2008), 1835 (2008) og 1929 (2010), på visse betingelser ikke finder anvendelse på aktiviteter fra stater, der deltager i den fælles omfattende handlingsplan, eller fra FN-medlemsstater som handler i samarbejde med dem, med direkte tilknytning til ændringen af to kaskader på Fordowanlægget med henblik på produktion af stabile isotoper, eksport af Irans berigede uran på over 300 kg til gengæld for naturligt uran eller moderniseringen af Arakreaktoren baseret på det aftalte konstruktionsprojekt og efterfølgende på den aftalte endelige udformning af den pågældende reaktor.

               (7)

               UNSCR 2231 (2015) bestemmer endvidere, at de foranstaltninger, der er fastsat i UNSCR 1696 (2006), 1737 (2006), 1747 (2007), 1803 (2008), 1835 (2008) og 1929 (2010), ikke finder anvendelse i det omfang, det er nødvendigt på visse betingelser at udføre overførsler og aktiviteter, som er knyttet til gennemførelsen af visse atomrelaterede tilsagn anført i den fælles omfattende handlingsplan, der kræves for at forberede gennemførelsen af den fælles omfattende handlingsplan, eller som er fastlagt af FN's Sikkerhedsråds komité, der er nedsat i henhold til UNSCR 1737 (2006), og som skal være i overensstemmelse med målene i UNSCR 2231 (2015).

               (8)

               Der er behov for yderligere handling fra Unionens side for at gennemføre visse foranstaltninger, der er fastsat i denne afgørelse.

               (9)

               Afgørelse 2010/413/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse 2010/413/FUSP tilføjes følgende artikel:

      »Artikel 26b
      1.   Foranstaltningerne i denne afgørelse finder ikke anvendelse på levering, salg eller overførsel af produkter, materiel, udstyr, varer og teknologi eller ydelse af dertil knyttet teknisk bistand, uddannelse, finansiel bistand, investering, mæglervirksomhed eller andre tjenesteydelser fra stater, der deltager i den fælles omfattende handlingsplan, eller fra FN-medlemsstater som handler i samarbejde med dem, når det sker med direkte tilknytning til:

                  a)

                  ændringen af to kaskader på Fordowanlægget med henblik på produktion af stabile isotoper

                  b)

                  eksport af Irans berigede uran på over 300 kg til gengæld for naturligt uran eller

                  c)

                  moderniseringen af Arakreaktoren baseret på det aftalte konstruktionsprojekt og efterfølgende på den aftalte endelige udformning af den pågældende reaktor.

            2.   Medlemsstater, som tager del i de aktiviteter, der er nævnt i stk. 1, sikrer:

                  a)

                  at alle de pågældende aktiviteter udføres i nøje overensstemmelse med den fælles omfattende handlingsplan

                  b)

                  at de underretter komitéen og, når den er oprettet i overensstemmelse med den fælles omfattende handlingsplan, den fælles kommission, eller de øvrige medlemsstater, alt efter hvad der er relevant, ti dage forud for sådanne aktiviteter

                  c)

                  at kravene, jf. underpunkt 22, litra c), i UNSCR 2231 (2015), alt efter hvad der er relevant, er opfyldt

                  d)

                  at de har erhvervet og er i stand til effektivt at udøve retten til at kontrollere den endelige anvendelse af leverede produkter, og hvor denne skal finde sted, og

                  e)

                  at de i tilfælde af levering af produkter, materiel, udstyr, varer og teknologi, der er nævnt i underpunkt 22, litra e), i UNSCR 2231 (2015), også underretter IAEA herom senest ti dage efter leveringen, salget eller overførslen.

            3.   Foranstaltningerne i denne afgørelse finder ikke anvendelse i det omfang, det er nødvendigt at udføre overførsler og aktiviteter, som er godkendt på forhånd i hvert enkelt tilfælde af komitéen eller den kompetente myndighed i den pågældende medlemsstat, alt efter hvad der er relevant, og som:

                  a)

                  er direkte knyttet til gennemførelsen af de atomrelaterede tiltag i punkt 15.1-15.11 i bilag V til den fælles omfattende handlingsplan

                  b)

                  er nødvendige for at forberede gennemførelsen af den fælles omfattende handlingsplan eller

                  c)

                  i givet fald fastlægges af komitéen, og som skal være i overensstemmelse med målene i UNSCR 2231 (2015).

            Den relevante medlemsstat underretter de øvrige medlemsstater om alle godkendelser.«

   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 31. juli 2015.

            På Rådets vegne

         J. ASSELBORN

            Formand

      (1)  Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).


title: Rådets afgørelse 2014/74/FUSP af 10. februar 2014 om ændring af afgørelse 2013/255/FUSP om restriktive foranstaltninger over for Syrien

text:
               11.2.2014

               DA

               Den Europæiske Unions Tidende

               L 40/63

         RÅDETS AFGØRELSE 2014/74/FUSP
   af 10. februar 2014
   om ændring af afgørelse 2013/255/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), og
   ud fra følgende betragtninger:

               (1)

               Den 31. maj 2013 vedtog Rådet afgørelse 2013/255/FUSP.

               (2)

               I afgørelse 2013/255/FUSP er det nødvendigt at indføre en fritagelse fra indefrysningen af aktiver, således at frigivelse af den syriske centralbank og statsejede enheders pengemidler og økonomiske ressourcer kan finde sted med henblik på at foretage betalinger på Den Syriske Arabiske Republiks vegne til Organisationen for Forbud mod Kemiske Våben (OPCW) til aktiviteter vedrørende OPCW's tilsynsbesøg og destruktion af syriske kemiske våben og navnlig til OPCW's særlige trustfund til aktiviteter vedrørende den fuldstændige destruktion af syriske kemiske våben uden for Den Syriske Arabiske Republiks område.

               (3)

               Der er behov for yderligere handling fra Unionens side for at gennemføre en række foranstaltninger.

               (4)

               Afgørelse 2013/255/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   I artikel 28, stk. 3, i afgørelse 2013/255/FUSP tilføjes følgende litra:

               »h)

               er bestemt til betalinger fra den syriske centralbank eller statsejede enheder, som opført på listen i bilag I og II, på vegne af Den Syriske Arabiske Republik til OPCW til aktiviteter vedrørende OPCW's tilsynsbesøg og destruktion af syriske kemiske våben og navnlig til OPCW's særlige trustfund i Syrien til aktiviteter vedrørende den fuldstændige destruktion af syriske kemiske våben uden for Den Syriske Arabiske Republiks område.«

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 10. februar 2014.

            På Rådets vegne

         C. ASHTON

            Formand

      (1)  EUT L 147 af 1.6.2013, s. 14.


title: 2009/24/EF: Rådets afgørelse af 4. december 2008 om beskikkelse af en spansk suppleant til Regionsudvalget

text:
               15.1.2009

               DA

               Den Europæiske Unions Tidende

               L 10/14

      RÅDETS AFGØRELSE

   af 4. december 2008
   om beskikkelse af en spansk suppleant til Regionsudvalget
   (2009/24/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til forslag fra den spanske regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmer af og suppleanter til Regionsudvalget for perioden fra den 26. januar 2006 til 25. januar 2010 (1).

               (2)

               Der er blevet en plads ledig som suppleant til Regionsudvalget, efter at Maria Dolores ALARCÓN MARTÍNEZ' mandat er udløbet.

         TRUFFET FØLGENDE AFGØRELSE:
   Artikel 1
   Til Regionsudvalget beskikkes som suppleant for den resterende del af mandatperioden, dvs. indtil den 25. januar 2010:

               —

               Juan Antonio MORALES RODRÍGUEZ, Director General de Relaciones Institucionales y Acción Exterior, Murcia.

         Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 4. december 2008.

            På Rådets vegne

         N. KOSCIUSKO-MORIZET

            Formand

      (1)  EUT L 56 af 25.2.2006, s. 75.